CELEX: 62015CN0085
Language: et
Date: 2015-02-19 00:00:00
Title: Kohtuasi C-85/15 P: Feralpi Holding SpA 19. veebruaril 2015 esitatud apellatsioonkaebus Üldkohtu (teine koda) 9. detsembri 2014. aasta otsuse peale kohtuasjas T-70/10: Feralpi versus komisjon

4.5.2015   
            
            
               ET
            
            
               Euroopa Liidu Teataja
            
            
               C 146/18
            
         Feralpi Holding SpA 19. veebruaril 2015 esitatud apellatsioonkaebus Üldkohtu (teine koda) 9. detsembri 2014. aasta otsuse peale kohtuasjas T-70/10: Feralpi versus komisjon
   (Kohtuasi C-85/15 P)
   (2015/C 146/27)
   Kohtumenetluse keel: itaalia
   
      Pooled
   
   
      Apellant: Feralpi Holding SpA (esindajad: advokaadid G.M. Roberti ja I. Perego)
   
      Teine menetlusosaline: Euroopa Komisjon
   
      Apellandi nõuded
   
   Feralpi palub Euroopa Kohtul:
   
               —
            
            
               tühistada täielikult või osaliselt 9. detsembri 2014. aasta kohtuotsus, millega jäeti rahuldamata Feralpi hagi kohtuasjas T-70/10, ja sellest tulenevalt:
               
                           (i)
                        
                        
                           tühistada otsus täielikult või osaliselt;
                        
                     
                           (ii)
                        
                        
                           ja/või tühistada otsusega Feralpile määratud trahv või vähemalt seda vähendada;
                        
                     
         
               —
            
            
               teise võimalusena tühistada täielikult või osaliselt 9. detsembri 2014. aasta kohtuotsus, millega jäeti rahuldamata Feralpi hagi kohtuasjas T-70/10, ja saata kohtuasi tagasi Euroopa Liidu Üldkohtule sisuliseks lahendamiseks lähtuvalt juhistest, mida Euroopa Kohus talle annab;
            
         
               —
            
            
               igal juhul vähendada otsusega Feralpile määratud trahvi, arvestades kohtuasja T-70/10 ülemäära pikka menetlemisaega Üldkohtus;
            
         
               —
            
            
               mõista käesoleva kohtuastme ja kohtuasja T-70/10 menetlusega seotud kohtukulud välja komisjonilt.
            
         
      Väited ja peamised argumendid
   
   Feralpi esitab kuus väidet, millega soovib näidata, et:
   
               —
            
            
               Üldkohus rikkus õigusnorme, asudes seisukohale, et ei ole leidnud tõendamist, et otsuse vastuvõtmisel oleks rikutud kollegiaalsuse põhimõtet;
            
         
               —
            
            
               Üldkohus rikkus määruse nr 773/2004 (1) artiklit 10 ja Euroopa inimõiguste konventsiooni artiklit 6, asudes seisukohale, et otsuse võis vastu võtta, saatmata hagejale eelnevalt vastuväiteid ja tagamata tema kaitseõiguste teostamist;
            
         
               —
            
            
               Üldkohus rikkus Euroopa inimõiguste konventsiooni artiklit 6 ja Euroopa Liidu põhiõiguste harta artiklit 41, asudes seisukohale, et 25. oktoobri 2007. aasta kohtuotsuse T-77/03 kuulutamise ja otsuse vastuvõtmise vaheline ajavahemik ei ole ülemäära pikk;
            
         
               —
            
            
               Üldkohus kohaldas vääralt ESTÜ asutamislepingu artiklit 65 ning kokkuleppe ja kooskõlastatud tegevuse mõisteid, mis nimetatud sätte kohaselt omavad käesolevas asjas tähtsust, samuti tõendamiskoormise valdkonna põhimõtteid, asudes seisukohale, et betoonisarruste Itaalia turul oli aastatel 1989–1992 ja 1993–1995 üks vältav keelatud kokkulepe ning et Feralpi selles osales. Selles kontekstis ei võtnud Üldkohus arvesse ESTÜ asutamislepingu spetsiifilist õiguslikku raamistikku betoonisarruste valdkonnas. Ühtlasi moonutas Üldkohus ilmselgelt asjas esitatud oluliste tõendite tähendust ja ulatust. Sellega seonduvad põhjendused on puudulikud ja ebaloogilised;
            
         
               —
            
            
               Üldkohus rikkus võrdse kohtlemise ja proportsionaalsuse põhimõtteid, otsustades mitte parandada oma täielikku pädevust teostades viga, mille komisjon oli teinud, kui ta trahvi suuruse määramisel hindas Feralpi ja teiste keelatud kokkuleppes osalenud ettevõtjate konkreetset osatähtsust;
            
         
               —
            
            
               Üldkohus rikkus harta artiklit 47, kuna hageja asja ei vaadatud läbi mõistliku tähtaja jooksul.
            
         
      (1)  Komisjoni 7. aprilli 2004. aasta määrus (EÜ) nr 773/2004, mis käsitleb EÜ asutamislepingu artiklite 81 ja 82 kohaste menetluste teostamist komisjonis (ELT L 123, lk 18; ELT eriväljaanne 08/03, lk 81).